
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2227 

10 Σεπτεμβρίου 2013 


ΑΠΟΦΑΣΕΙΣ 

Αριθμ. Φ.330/104/352268/Σ.1614 

Εκπαίδευση των Αξιωματικών του Σώματος Στρατολογι- 
κού-Στρατιωτικών Νομικών Συμβούλων σε προγράμ¬ 
ματα μεταπτυχιακών σπουδών αναγνωρισμένων ΑΕΙ 
καθώς και σε ειδικά σχολεία του εσωτερικού και εξω¬ 
τερικού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το ΝΔ 1400/1973 «Περί Καταστάσεων των Αξκών των 
ΕΔ» (ΦΕΚ 114/Α'). 

β. Τις διατάξεις των άρθρων 48 και 90 του Κώδικα, ο οποίος 
κυρώθηκε με το άρθρο πρώτο του Π.Δ. 63/2005 «Κωδικοποί¬ 
ηση της νομοθεσίας για την Κυβέρνηση και τα κυβερνητικά 
όργανα» (ΦΕΚ 98/Α'). 

γ. Τις διατάξεις του άρθρου 22 του ν. 2362/95 «Περί Δη¬ 
μοσίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/27-11-95, τ. Α'). 

δ. Τις διατάξεις του άρθρου 5 παρ. 3 ιη του Ν. 2292/1995 
«Οργάνωση και λειτουργία του Υπουργείου Εθνικής Άμυνας, 
διοίκηση και έλεγχος των Ενόπλων Δυνάμεων και άλλες δια¬ 
τάξεις» (ΦΕΚ 35/Α'), όπως τροποποιήθηκε με το Ν. 3883/2010 
«Υπηρεσιακή εξέλιξη και ιεραρχία των στελεχών των Ενό¬ 
πλων Δυνάμεων - Θέματα διοίκησης των Ενόπλων Δυνάμεων, 
Στρατολογίας και συναφείς διατάξεις» (ΦΕΚ 167/Α'). 

ε. Τις διατάξεις του Π.Δ. 113/2010 «Ανάληψη υποχρεώσεων 
από τους Διατάκτες». (ΦΕΚ 194/Α'). 

στ. Τις διατάξεις του άρθρου 11 της Φ. 400/32/82424/ 
Σ.343/27-5-2011/ αποφ. ΥΕΘΑ «Διοικητικά και άλλα ευεργε¬ 
τικά μέτρα για κατηγορίες στρατιωτικού προσωπικού των 
Ενόπλων Δυνάμεων που αντιμετωπίζουν ιδιαίτερα και οξέα 
κοινωνικά προβλήματα» (ΦΕΚ 1139/Β'). 

ζ. Το άρθρο 3 παρ. 5 της με αριθ. 251642/03-07-2013 κοινής 
απόφασης Πρωθυπουργού και Υπουργού Εθνικής Άμυνας 
«Ανάθεση αρμοδιοτήτων στον Υφυπουργό Εθνικής Άμυνας 
Αθανάσιο Δαβάκη» (ΦΕΚ 1653/04-07-2013, τ. Β'). 

η. Την υπ’ αριθμ. Υ48/9-7-2012 απόφαση του Πρωθυπουργού 
«Καθορισμός αρμοδιοτήτων του Αν. Υπουργού Οικονομικών 
Χρ. Σταϊκούρα» (ΦΕΚ 2105/Β'). 
θ. Την από 7-09-12 σχετική πρόταση του Α/ΓΕΕΘΑ. 
ι. Το γεγονός ότι από τις διατάξεις της απόφασης αυ¬ 
τής προκαλείται σε βάρος του κρατικού Π/Υ δαπάνη ύψους 
10.000 ευρώ περίπου κατ’ έτος η οποία, για το τρέχον έτος 
θα καλυφθεί από τις εγγεγραμμένες πιστώσεις στον Π/Υ 
του Γ ενικού Επιτελείου Εθνικής Άμυνας (ΓΕΕΘΑ) (ΚΑΕ 0881). 


Για τα επόμενα έτη η εν λόγω δαπάνη θα καλύπτεται από 
τις πιστώσεις που θα εγγράφονται για το σκοπό αυτό στον 
ανωτέρω Π/Υ. 

ια. Την υπ’ αριθμ. Φ.831.1/581/275835/Σ.3419/12-08-2013/ΓΕ- 
ΕΘΑ/Γ3 Απόφαση ανάληψης υποχρέωσης, αποφασίζουμε: 

ΚΕΦΑΛΑΙΟ Α' 

ΓΕΝΙΚΑ 

Άρθρο 1 
Σκοπός 

Οι Αξιωματικοί του Σώματος Στρατολογικού-Στρατιωτικών 
Νομικών Συμβούλων συμμετέχουν σε προγράμματα μετα¬ 
πτυχιακών σπουδών ανώτατων εκπαιδευτικών ιδρυμάτων 
καθώς και σε εξειδικευμένα Σχολεία του εσωτερικού ή του 
εξωτερικού με σκοπό τη συνεχή και σε όσο το δυνατό υψη¬ 
λότερο επίπεδο επιστημονική τους κατάρτιση. 

Άρθρο 2 

Γνωστικά Αντικείμενα Προγραμμάτων 
Μεταπτυχιακών Σπουδών 

1. Τα γνωστικά αντικείμενα των Προγραμμάτων Μεταπτυ¬ 
χιακών Σπουδών, στα οποία είναι δυνατό να χορηγούνται 
στους αξιωματικούς του Σώματος Στρατολογικού - Στρατιω¬ 
τικών Νομικών Συμβούλων οι δυνατότητες των άρθρων 5 και 
6 της παρούσας απόφασης, είναι αυτά που διδάσκονται από 
τα παρακάτω τμήματα ανωτάτων εκπαιδευτικών ιδρυμάτων 
του εσωτερικού ή του εξωτερικού: 

α. Τμήμα Νομικής: 

(1) Τομέας Ιδιωτικού Δικαίου. 

(2) Τομέας Δημοσίου Δικαίου, με κατεύθυνση στο Διοικη¬ 
τικό Δίκαιο. 

(3) Τομέας Διεθνούς Δικαίου. 

β. Τμήμα Πληροφορικής, με κατεύθυνση στα αντικείμενα 
προγραμματισμού, βάσεων δεδομένων, δικτύων και ασφά¬ 
λειας πληροφοριακών συστημάτων και δικτύων. 

γ. Τμήματα Διεθνών και Στρατηγικών Σπουδών. 

2. Είναι δυνατόν, ανάλογα με τις συνθήκες και τις ανάγκες 
που πιθανόν να προκύπτουν, η Διεύθυνση Στρατολογικού- 
Στρατιωτικών Νομικών Συμβούλων του Γενικού Επιτελείου 
Εθνικής Άμυνας (ΓΕΕΟΑ/ΔΣΣΝΣ) να προκρίνει επιπλέον γνω¬ 
στικά αντικείμενα. 

3. Γ νωστικά αντικείμενα που εντοπίζονται από τους ενδια¬ 
φερομένους, πέραν των καθοριζομένων στις παραγράφους 1 
και 2 του παρόντος άρθρου, αναφέρονται στο ΓΕΕΟΑ/ΔΣΣΝΣ, 
προκειμένου να αξιολογηθούν ως χρήσιμα για επιμόρφωση 
από τη επιτροπή του άρθρου 9 της παρούσας απόφασης 
και να ενταχθούν στην επόμενη διαταγή προγραμματισμού 
εκπαίδευσης. 

Αρθρο 3 

Συνεργασία με ΑΕΙ 

Το ΓΕΕΘΑ/ΔΣΣΝΣ, εξουσιοδοτείται να διερευνά τη δυνα¬ 
τότητα σύναψης μνημονίων συνεργασίας με ΑΕΙ του εσωτε¬ 
ρικού, με αντικείμενο τη διάθεση επιπλέον θέσεων σε ήδη 
υφιστάμενα τμήματα μεταπτυχιακών σπουδών, οι οποίες θα 
καλύπτονται αποκλειστικά από αξιωματικούς του Σώματος 
Στρατολογικού - Στρατιωτικών Νομικών Συμβούλων. Η δια¬ 
δικασία επιλογής θα καθορίζεται από τα οικεία εκπαιδευτικά 
ιδρύματα. 

Άρθρο 4 

Εκπαίδευση σε Σχολεία 

Επιτρέπεται η φοίτηση Αξιωματικών του Σώματος Στρα¬ 
τολογικού - Στρατιωτικών Νομικών Συμβούλων, με δαπάνες 
που είναι δυνατόν να καλύπτονται από το Γενικό Επιτελείο 
Εθνικής Άμυνας (ΓΕΕΘΑ), σε ειδικά σχολεία του εσωτερικού 
ή του εξωτερικού. Ως ειδικά σχολεία νοούνται και σεμιναρι- 
ακού τύπου επιμορφώσεις. 

ΚΕφΑΛΑΙΟ Β' 

ΔΥΝΑΤΟΤΗΤΕΣ ΕΚΠΑΙΔΕΥΟΜΕΝΩΝ 

Άρθρο 5 

Εκπαιδευτική άδεια 

Σε όσους εγγράφονται σε προγράμματα μεταπτυχιακών 
σπουδών αναγνωρισμένων ΑΕΙ, τόσο του εσωτερικού όσο 
και του εξωτερικού, με γνωστικά αντικείμενα αυτά που προ- 
βλέπονται στο άρθρο 2 της απόφασης αυτής, είναι δυνατό 
να χορηγείται εκπαιδευτική άδεια, η διάρκεια της οποίας 
θα είναι ίση με την εναπομένουσα ελάχιστη προβλεπόμενη 
διάρκεια του εκάστοτε προγράμματος και σε κάθε περί¬ 
πτωση δε θα μπορεί να είναι μεγαλύτερη από δύο (2) έτη. 

Άρθρο 6 

Καταβολή Διδάκτρων 

Για προγράμματα μεταπτυχιακών σπουδών ΑΕΙ του εσω¬ 
τερικού ή εξωτερικού, στα οποία απαιτείται η καταβολή 
διδάκτρων, είναι δυνατό να εγκρίνεται η διάθεση μέρους ή 
όλου του ποσού των διδάκτρων. 

Άρθρο 7 
Υποχρεώσεις 

1. Όσοι έτυχαν εκπαιδευτικής άδειας ή σε όσους καταβάλ¬ 
λεται μέρος ή το σύνολο των διδάκτρων, είναι υποχρεωμένοι 
να υποβάλλουν στο ΓΕΕΘΑ/ΔΣΣΝΣ, μετά το πέρας κάθε 
ακαδημαϊκού εξαμήνου, βεβαίωση προόδου του εκπαιδευ¬ 
τικού ιδρύματος, από την οποία να προκύπτει το κανονικό 
της φοίτησής τους. 

2. Οι δυνατότητες των παραπάνω άρθρων 5 και 6 της 
παρούσας απόφασης είναι ανεξάρτητες και η χορήγηση της 
μιας, δεν συνεπάγεται χορήγηση και της άλλης. 

Άρθρο 8 

Διακοπή 

1. Η εκπαιδευτική άδεια ή η καταβολή μέρους ή του συ¬ 
νόλου των διδάκτρων, διακόπτεται στις παρακάτω περι¬ 
πτώσεις: 

α. Αυτεπάγγελτα για σοβαρούς υπηρεσιακούς λόγους, οι 
οποίοι θα πρέπει να αιτιολογούνται πλήρως. 

β. Σε περίπτωση που διαπιστώνονται προβλήματα, αναφο¬ 
ρικά με την επίδοση ή τη συμπεριφορά των σπουδαστών. 

γ. Με αναφορά τους, οποτεδήποτε πριν από τη λήξη της. 

δ. Με τη διακοπή των σπουδών για οποιοδήποτε λόγο. Η 
διακοπή θα πρέπει να αναφέρεται άμεσα από το σπουδαστή. 

ε. Με τη μη τήρηση των καθοριζομένων στην παρ. 1 του 
άρθρου 7 της παρούσας απόφασης υποχρεώσεων. 

2. Σε όλες τις περιπτώσεις η άδεια διακόπτεται από τον 


αρμόδιο για τη χορήγησή της φορέα, κατόπιν εισήγησης 
του ΓΕΕΘΑ/ΔΣΣΝΣ. Στις περιπτώσεις διακοπής της άδειας 
με υπαιτιότητα του σπουδαστή, αυτός ελέγχεται πειθαρχικά. 
Δεν ασκείται πειθαρχικός έλεγχος, σε περίπτωση που η δι¬ 
ακοπή οφείλεται σε λόγους ανωτέρας βίας, που προέκυψαν 
στον ίδιο ή σε μέλος της οικογένειάς του μετά την έναρξη 
των σπουδών του, οι οποίοι εκτιμώνται από την επιτροπή 
του άρθρου 9 της παρούσας απόφασης. 

3. Στις περιπτώσεις (β) έως και (ε) της παραγράφου 1 του 
παρόντος άρθρου, το ποσό που έχει ήδη καταβληθεί για 
σπουδές που υπολείπονται μετά από τη διακοπή, επιστρέ- 
φεται σύμφωνα με τις ισχύουσες κάθε φορά διατάξεις. 

ΚΕφΑΛΑΙΟ Γ 

Διαρκής Επιτροπή Εκπαίδευσης Στελεχών (ΔΕΕΣ) 

Άρθρο 9 

Σύσταση 

Συστήνεται Διαρκής Επιτροπή Εκπαίδευσης Στελεχών 
(ΔΕΕΣ), με αποκλειστικό σκοπό την μέριμνα της εκπαίδευσης 
των Αξιωματικών του Σώματος Στρατολογικού - Στρατιω¬ 
τικών Νομικών Συμβούλων, στα αντικείμενα της παρούσας 
απόφασης. 

Άρθρο 10 

Συγκρότηση-Σύγκληση 

1. Η παραπάνω επιτροπή αποτελείται από τους παρακάτω: 

α. Υποδιευθυντή του ΓΕΕΘΑ/ΔΣΣΝΣ, ως πρόεδρο. Σε πε¬ 
ρίπτωση μη τοποθέτησης Υποδιευθυντή, τα καθήκοντα του 
προέδρου ασκούνται από τον αρχαιότερο των τμηματαρχών 
της ΔΣΣΝΣ. 

β. Τους Τμηματάρχες των τμημάτων του ΓΕΕΘΑ/ΔΣΣΝΣ, 
ως μέλη. 

Χρέη γραμματέα ασκεί επιτελής του Τμήματος Σταδιοδρο¬ 
μίας και Εξέλιξης της Διεύθυνσης Στρατολογικού- Στρατιω¬ 
τικών Νομικών Συμβούλων. 

2. Η επιτροπή συγκαλείται υποχρεωτικά μια φορά κάθε 
δύο μήνες με μέριμνα του προέδρου της, εντός του ωραρί¬ 
ου εργασίας και χωρίς επιπρόσθετη αμοιβή. Είναι δυνατή η 
σύγκλησή της και εκτάκτως, εφόσον υφίσταται ανάγκη, με 
μέριμνα του Δντή του ΓΕΕΘΑ/ΔΣΣΝΣ ή του προέδρου της. 
Τα θέματα της ημερήσιας διάταξης καθώς και ο κάθε φορά 
εισηγητής, ορίζονται από τον πρόεδρο της επιτροπής. 

3. Οι αποφάσεις της επιτροπής λαμβάνονται κατά πλει- 
οψηφία. Σε περίπτωση ισοψηφίας, υπερισχύει η ψήφος του 
προέδρου. 

Άρθρο 11 
Αρμοδιότητες 

1. Η ΔΕΕΣ ασκεί τις εξής αρμοδιότητες: 

α. Παρακολουθεί συνεχώς την εκπαίδευση και επιμόρφωση 
στα αντικείμενα της παρούσας απόφασης. 

β. Συντάσσει πρακτικό για εξαίρεση υποψηφίων από την 
επιλογική διαδικασία. 

γ. Συλλέγει, αξιολογεί και μοριοδοτεί, σύμφωνα με τα άρ¬ 
θρα 12 και 13 της παρούσας απόφασης, τις αναφορές των 
επιθυμούντων: 

(1) Να τύχουν των προβλεπομένων στα άρθρα 5 και 6 της 
απόφασης αυτής δυνατοτήτων. 

(2) Να καλύψουν θέσεις μεταπτυχιακών σπουδών, που δι¬ 
ατίθενται αποκλειστικά για το Σώμα Στρατολογικό - Στρα¬ 
τιωτικών Νομικών Συμβούλων. 

(3) Να συμμετάσχουν σε εξειδικευμένα ολιγοήμερα Σχολεία 
του εσωτερικού ή του εξωτερικού. 

2. Η ΔΕΕΣ εισηγείται στον Δντη της ΔΣΣΝΣ/ΓΕΕΘΑ για 
όλα τα ανωτέρω θέματα. Η παραπάνω εισήγηση δεν είναι 
δεσμευτική για το Δντή, πλην των αρμοδιοτήτων της υπο- 
παραγράφου (γ) της παραγράφου 1 του παρόντος άρθρου. 

ΚΕΦΑΛΑΙΟ Δ' 

ΠΡΟΣΟΝΤΑ - ΜΟΡΙΟΔΟΤΗΣΗ 
Άρθρο 12 

Προσόντα Επιλογής 

1. Τυπικά προσόντα, για την εξέταση της δυνατότητας 
χορήγησης των κατά τα παραπάνω διευκολύνσεων ή για 
φοίτηση σε μεταπτυχιακά τμήματα σπουδών ή επιλογής σε 
ειδικά Σχολεία, αποτελούν: 

α. Η κατοχή βαθμού μέχρι Ανχη. Κατ’ εξαίρεση για τα ειδικά 
σχολεία η κατοχή βαθμού μέχρι Σχη. 

β. Η κατ’ εκλογή προαγωγή, σε όσους βαθμούς αυτή προ- 
βλέπεται. 

γ. Η βαθμολόγηση με άριστα στο προσόν «Γενική Ικανότητα 
στον Κατεχόμενο Βαθμό», κατά την τελευταία πενταετία. 

δ. Η μη λήψη κατά το παρελθόν των προβλεπομένων στα 
άρθρα 5 και 6 της παρούσας απόφασης δυνατοτήτων, καθώς 
και η μη φοίτηση σε θέση μεταπτυχιακών σπουδών που 
διατίθεται αποκλειστικά για στελέχη του Σώματος Στρα¬ 
τολογικού - Στρατιωτικών Νομικών Συμβούλων. 

ε. Η μη κατοχή μεταπτυχιακού τίτλου σπουδών στα γνω¬ 
στικά αντικείμενα του άρθρου 2 της απόφασης αυτής. Κατ’ 
εξαίρεση είναι δυνατή η αξιολόγηση αναφοράς κατόχου 
μεταπτυχιακού τίτλου σπουδών σε ένα από τα ως άνω γνω¬ 
στικά αντικείμενα, εφόσον αφορά σε διαφορετικό αντικείμε¬ 
νο από αυτό που ήδη έχει ολοκληρώσει και δεν υφίστανται 
σχετικές αναφορές άλλων υποψηφίων. 

2. Ουσιαστικά προσόντα αποτελούν: 

α. Ο βαθμός του πτυχίου ΑΕΙ, με βάση το οποίο εισήλθε 
στο Σώμα Στρατολογικό - Στρατιωτικών Νομικών Συμβούλων 
ο εκάστοτε Αξιωματικός. 

β. Η ύπαρξη περισσότερων του ενός πτυχίων ΑΕΙ κυρίων 
σπουδών. 

γ. Ο βαθμός αποφοίτησης από το τελευταίο Σχολείο του 
Σώματος Στρατολογικού - Στρατιωτικών Νομικών Συμβού¬ 
λων, στο οποίο έλαβαν μέρος. 

δ. Η πιθανή χορήγηση υποτροφίας από δημόσιο ή ιδιωτικό 
φορέα. 

ε. Η ύπαρξη πειθαρχικών ποινών φυλάκισης άνω των 10 
ημερών κατά την τελευταία πενταετία. 

3. Για τα προσόντα, στοιχεία των οποίων τηρούνται από 
το ΓΕΕΘΑ/ΔΣΣΝΣ, δεν είναι απαραίτητη η υποβολή δικαι- 
ολογητικών. 

Άρθρο 13 
Μοριοδότηση 

Τα αναφερόμενα στο άρθρο 12 της παρούσας απόφασης 
προσόντα, μοριοδοτούνται ως ακολούθως: 

α. Βαθμός: 

(1) Ανθυπολοχαγός: 20 μόρια 

(2) Υπολοχαγός: 50 μόρια 

(3) Λοχαγός: 60 μόρια 

(4) Ταγματάρχης: 40 μόρια 

(5) Αντισυνταγματάρχης: 20 μόρια 

(6) Συνταγματάρχης: 40 μόρια (Η μοριοδότηση αφορά μόνο 
την επιλογή για φοίτηση σε ειδικά σχολεία). 

β. Ο βαθμός του πτυχίου ΑΕΙ της παρ. 2 α του άρθρου 12 
της απόφασης αυτής, πολλαπλασιάζεται με τον συντελεστή 
10 . 

γ. Κάθε επιπλέον πτυχίο κύριων σπουδών, πέραν αυτού με 
βάση το οποίο εισήλθε στο Σώμα Στρατολογικό - Στρατιω¬ 
τικών Νομικών Συμβούλων λαμβάνει, 20 μόρια. 

δ. Ο βαθμός αποφοίτησης από το τελευταίο Σχολείο του 
Σώματος Στρατολογικού - Στρατιωτικών Νομικών Συμβούλων 
στο οποίο έλαβαν μέρος, πολλαπλασιάζεται με το συντε¬ 
λεστή 1. Σε περίπτωση που κατά την ημερομηνία υποβολής 
της αναφοράς δεν έχει φοιτήσει ακόμα σε κανένα Σχολείο, 
δεν λαμβάνει μόρια για το συγκεκριμένο προσόν. 


ε. Η πιθανή χορήγηση υποτροφίας από δημόσιο ή ιδιωτικό 
φορέα, λαμβάνει 60 μόρια. 

στ. Η ύπαρξη πειθαρχικών ποινών φυλάκισης άνω των 10 
ημερών συνολικά κατά την τελευταία πενταετία, βαθμολο¬ 
γείται αρνητικά με 3 μόρια για κάθε ημέρα φυλάκισης. 

ΚΕΦΑΛΑΙΟ Ε' 

ΔΙΑΔΙΚΑΣΙΕΣ 

Άρθρο 14 
Προγραμματισμός 

1. Για τον έγκαιρο και ορθολογικότερο προγραμματισμό 
της εκπαίδευσης, το ΓΕΕΘΑ/ΔΣΣΝΣ τον Ιανουάριο κάθε 
έτους καθορίζει: 

α. Τα γνωστικά αντικείμενα που προκρίνει για την εξέταση 
δυνατότητας χορήγησης εκπαιδευτικής άδειας ή καταβολής 
διδάκτρων από το ΓΕΕΘΑ, κατά το επόμενο ακαδημαϊκό 
έτος. 

β. Τον αριθμό αυτών, που μπορούν να τύχουν εκπαιδευτι¬ 
κής άδειας, κατά το επόμενο ακαδημαϊκό έτος. Ειδική μνεία 
γίνεται για τη χορήγηση εκπαιδευτικής άδειας για φοίτηση 
στο εξωτερικό. 

γ. Τον αριθμό όσων είναι δυνατή η καταβολή μέρους ή του 
συνόλου των διδάκτρων. 

δ. Τον αριθμό των θέσεων που εξασφαλίσθηκαν ειδικά 
για τους Αξιωματικούς του Σώματος Στρατολογικού - Στρα¬ 
τιωτικών Νομικών Συμβούλων, σε τμήματα μεταπτυχιακών 
σπουδών εκπαιδευτικών ιδρυμάτων του εσωτερικού. 

2. Γ ια τη φοίτηση στα σχολεία του άρθρου 4 της παρούσας 
απόφασης, το ΓΕΕΘΑ/ΔΣΣΝΣ εκδίδει διαταγή σε εύλογο 
χρονικό διάστημα πριν από την έναρξή τους, με την οποία 
ζητά την εκδήλωση ενδιαφέροντος. 

Άρθρο 15 

Ειδικές θέσεις μεταπτυχιακών σε ΑΕΙ 

Ι.Όσοι επιθυμούν να επιλεγούν στις θέσεις της παραγρά¬ 
φου 1 (δ) του άρθρου 14 της παρούσας, υποβάλλουν αναφορά 
μέχρι την 31 Μαρτίου κάθε έτους, με την οποία δηλώνουν την 
σχετική επιθυμία τους επισυνάπτοντας, όλα τα δικαιολογη- 
τικά που αποδεικνύουν την ύπαρξη των απαιτουμένων από 
την παρ. 1 του άρθρου 12 της παρούσας προσόντων, καθώς 
και όσων πιθανώς έχουν τεθεί από το οικείο εκπαιδευτικό 
ίδρυμα. Η παράγραφος 3 του άρθρου 12 εφαρμόζεται ανα- 
λόγως και στην παρούσα περίπτωση. 

2. Η ΔΕΕΣ αφού συγκεντρώσει όλες τις αναφορές, προ¬ 
βαίνει στον έλεγχο και αξιολόγηση των προσόντων. Στη 
συνέχεια συντάσσει σχετικό πρακτικό. Με βάση το παρα¬ 
πάνω πρακτικό το ΓΕΕΘΑ/ ΔΣΣΝΣ, το αργότερο μέχρι την 
30 Απριλίου κάθε έτους, καθορίζει συγκεκριμένα τους υπο¬ 
ψηφίους που θα συμμετάσχουν στις επιλογικές διαδικασίες 
των ΑΕΙ για την πλήρωση των θέσεων. 

3. Η επιλογή για φοίτηση στις συγκεκριμένες θέσεις, δεν 
δεσμεύει το ΓΕΕΘΑ για χορήγηση εκπαιδευτικής άδειας ή 
καταβολή διδάκτρων. 

Άρθρο 16 

Σπουδές στο Εξωτερικό 

1. Εφόσον προβλέπεται η χορήγηση εκπαιδευτικής άδειας 
για φοίτηση σε εκπαιδευτικό ίδρυμα του εξωτερικού, όσοι 
επιθυμούν, υποβάλλουν σχετική αναφορά μέχρι 31 Μαρτίου 
με την οποία δηλώνουν τα ακριβή στοιχεία των σπουδών 
που επιθυμούν να πραγματοποιήσουν στο εξωτερικό, επι¬ 
συνάπτοντας όλα τα δικαιολογητικά που αποδεικνύουν την 
ύπαρξη των απαιτουμένων από το άρθρο 12 της παρούσας 
απόφασης, προσόντων. 

2. Η ΔΕΕΣ αφού συγκεντρώσει όλες τις αναφορές προβαί¬ 
νει στον έλεγχο, αξιολόγηση και μοριοδότηση των προσό¬ 
ντων. Στη συνέχεια συντάσσει σχετικό πρακτικό, το οποίο 

κοινοποιείται στους ενδιαφερομένους από το ΓΕΕΘΑ/ΔΣΣΝΣ, 
με την επισήμανση ότι η άδεια θα χορηγηθεί κατά σειρά, 
στον έχοντα τα περισσότερα μόρια, εφόσον αυτός πετύχει 
την εισαγωγή του στο εκπαιδευτικό ίδρυμα για το οποίο 
αρχικά τη ζήτησε. Στο ανωτέρω πρακτικό θα συμπεριλαμ- 
βάνεται διπλάσιος αριθμός υποψηφίων, από τον αριθμό εκ¬ 
παιδευτικών αδειών εξωτερικού που πρόκειται να εγκριθούν. 

3. Όσοι γίνονται δεκτοί για φοίτηση αναφέρουν το γεγονός 
άμεσα στο ΓΕΕΘΑ/ΔΣΣΝΣ, το οποίο το αργότερο μέχρι 31 
Αυγούστου, αφού συνεκτιμήσει το ανωτέρω πρακτικό καθώς 
και τις αναφορές των επιτυχόντων, εισηγείται ιεραρχικά γί 
αυτόν που τελικά θα λάβει την άδεια. 

4. Αν απαιτηθεί συμμετοχή σε μεταπτυχιακό πρόγραμ¬ 
μα του εξωτερικού, θα ισχύσουν οι διατάξεις του Δημόσι¬ 
ου Λογιστικού (Ν. 3871/2010 και ΠΔ 113/2010), που αφορούν 
στην ανάληψη υποχρέωσης, πριν από την πραγματοποίηση 
οποιοσδήποτε δαπάνης που προκαλεί επιβάρυνση στον κρα¬ 
τικό προϋπολογισμό. Αυτό θα εξαρτηθεί από την επάρκεια 
και το ύψος των εγγεγραμμένων στον προϋπολογισμό πι¬ 
στώσεων, τη συγκεκριμένη χρονική περίοδο. 

Άρθρο 17 

Σπουδές στο Εσωτερικό 

1. Οι επιθυμούντες να τύχουν της προβλεπόμενης από το 
άρθρο 5 της παρούσας απόφασης εκπαιδευτικής άδειας 
για σπουδές στο εσωτερικό υποβάλλουν σχετική αναφορά, 
μέχρι 31 Οκτωβρίου κάθε έτους, επισυνάπτοντας όλα τα 
δικαιολογητικά που αποδεικνύουν την ύπαρξη των απαιτου- 
μένων από το άρθρο 12 της απόφασης αυτής προσόντων 
και επιπρόσθετα πιστοποίηση του αρμόδιου εκπαιδευτικού 
ιδρύματος, από την οποία να προκύπτουν όλα τα στοιχεία 
της φοίτησής τους. 

2. Δικαίωμα υποβολής αίτησης χορήγησης της ανωτέρω 
άδειας έχουν και όσοι επιλεγούν στις ειδικές θέσεις του 
άρθρου 15 της παρούσας απόφασης αυτής. 

Άρθρο 18 

Καταβολή Διδάκτρων 

1. Όσοι επιθυμούν την καταβολή διδάκτρων για την πραγ¬ 
ματοποίηση μεταπτυχιακών σπουδών στο εσωτερικό ή το 
εξωτερικό, σύμφωνα με το άρθρο 6 της παρούσας από¬ 
φασης υποβάλλουν σχετική αναφορά, μέχρι 31 Οκτωβρίου 
κάθε έτους, επισυνάπτοντας όλα τα δικαιολογητικά που 
αποδεικνύουν την ύπαρξη των απαιτουμένων από το άρθρο 
12 της παρούσας προσόντων. Επιπρόσθετα επισυνάπτουν 
πιστοποίηση του αρμόδιου εκπαιδευτικού ιδρύματος, από την 
οποία να προκύπτουν όλα τα στοιχεία της φοίτησής τους με 
ρητή αναφορά για το αν απαιτείται η καταβολή διδάκτρων, 
καθώς και κάθε λεπτομέρεια αναφορικά με τα δίδακτρα. 

2. Δικαίωμα υποβολής αίτησης καταβολής διδάκτρων 
έχουν και όσοι επιλεγούν στις ειδικές θέσεις του άρθρου 
15, της απόφασης αυτής. 

Άρθρο 19 

Φοίτηση σε Σχολεία 

Οι επιθυμούντες να φοιτήσουν στα σχολεία του άρθρου 
4 της παρούσας απόφασης υποβάλουν σχετική αναφορά, 
εντός του καθορισμένου, από τη διαταγή γνωστοποίησης 
του σχολείου, χρονικού διαστήματος, με την οποία δηλώνουν 
την επιθυμία τους, επισυνάπτοντας όλα τα τυχόν απαιτούμε- 
να δικαιολογητικά που αποδεικνύουν την ύπαρξη των απαι- 
τουμένων από το άρθρο 12 της απόφασης αυτής προσόντων. 

Άρθρο 20 
Ενέργειες ΔΕΕΣ 

1. Για τις περιπτώσεις των άρθρων 17, 18 και 19 της πα¬ 
ρούσας απόφασης, η ΔΕΕΣ αφού συγκεντρώσει όλες τις 
αναφορές προβαίνει αρχικά, και κατόπιν σχετικής εισήγη¬ 


σης του Τμήματος Σταδιοδρομίας και Εξέλιξης του ΓΕΕΘΑ/ 
ΔΣΣΝΣ, σε αξιολόγηση της δυνατότητας αποδέσμευσης των 
υποψηφίων από τις θέσεις στις οποίες υπηρετούν, για το 
χρονικό διάστημα που θα διαρκέσει η φοίτηση, με σκοπό την 
εξαίρεσή τους από τη συγκεκριμένη διαδικασία. Για όσους η 
ΔΕΕΣ κρίνει ότι πρέπει να εξαιρεθούν, συντάσσει ιδιαίτερο 
πρακτικό στο οποίο αναφέρονται πλήρως και εμπεριστατω¬ 
μένα οι λόγοι της εξαίρεσης. Σε εξαιρετικές περιπτώσεις, 
όταν συντρέχουν σοβαροί υπηρεσιακοί λόγοι, είναι δυνατόν 
ο Διευθυντής του ΓΕΕΘΑ/ΔΣΣΝΣ να διαφοροποιείται από την 
απόφαση της ΔΕΕΣ κατόπιν ειδικής, εμπεριστατωμένης και 
πλήρους αιτιολογίας. 

2. Το ΓΕΕΘΑ/ΔΣΣΝΣ, γνωστοποιεί σε αυτούς που τελικά 
θα εξαιρεθούν και τους λόγους που επιβάλλουν αυτή την 
εξαίρεση. Οι ενδιαφερόμενοι έχουν δικαίωμα προσφυγής 
εντός δέκα ημερών από την ημερομηνία που αποδεδειγμένα 
έλαβαν γνώση της εξαίρεσής τους. Η προσφυγή εξετάζεται 
από τον Επιτελάρχη του ΓΕΕΘΑ. 

3. Μετά την ολοκλήρωση των ανωτέρω διαδικασιών η 
ΔΕΕΣ προβαίνει στον έλεγχο, αξιολόγηση και μοριοδότηση 
των προσόντων κάθε υποψηφίου. Σε περίπτωση ισοβαθμίας, 
προηγείται ο αρχαιότερος. Στη συνέχεια συντάσσει σχετικό 
πρακτικό, με βάση το οποίο το ΓΕΕΘΑ/ ΔΣΣΝΣ εισηγείται 
ιεραρχικά για την χορήγηση των διευκολύνσεων των άρθρων 
5 και 6 της παρούσας απόφασης. 

4. Οι διαδικασίες των παραγράφων 1 και 2 του παρόντος 
άρθρου, εφαρμόζονται αναλογικά και στην περίπτωση των 
εκπαιδευτικών αδειών για φοίτηση στο εξωτερικό, που προ- 
βλέπονται στο άρθρο 16 της απόφασης αυτής. 

Αρθρο 21 

Μεταβατικές Διατάξεις 

1. Ειδικά για το ακαδημαϊκό έτος 2013-2014, το ΓΕΕΘΑ/ 
ΔΣΣΝΣ θα προβεί σε προγραμματισμό εκπαίδευσης εντός 
μηνός από την έναρξη ισχύος της παρούσας, καθορίζοντας 
μόνο τα προβλεπόμενα στις υποπαραγράφους α, β και δ της 
παρ.1 του άρθρου 14 της απόφασης αυτής. 

2. Για τη μοριοδότηση του ουσιαστικού προσόντος της 
παρ. 2γ του άρθρου 12 της παρούσας απόφασης, λαμβά- 
νονται υπόψη: 

α. Γ ια όσους έχουν μεταταχθεί στο Σώμα Στρατολογικό 
- Στρατιωτικών Νομικών Συμβούλων, σύμφωνα με το άρθρο 
55 του ν. 3883/2010 και δεν έχουν αποφοιτήσει από Σχολείο 
του Σώματος, η βαθμολογία του τελευταίου χρονικά υποχρε¬ 
ωτικού σχολείου του Κλάδου από τον οποίο προέρχονται. 
Η μοριοδότηση προκύπτει από τον πολλαπλασιασμό του 
βαθμού με ανάλογο συντελεστή, ώστε να ανάγεται στην 
εκατονταβάθμια κλίμακα. 

β. Γ ια τους Αξιωματικούς βαθμού Συνταγματάρχη που δεν 
έχουν φοιτήσει στο Σχολείο Εκπαίδευσης Λοχαγών ή στο 
αντίστοιχο προγενέστερο Σχολείο Εκπαίδευσης Διευθυντών 
Στρατολογικού Σώματος, η επιτευχθείσα βαθμολογία απο¬ 
φοίτησης από το Κέντρο Εκπαίδευσης Αξιωματικών Στρα¬ 
τολογικού (ΚΕΑΣ), πολλαπλασιαζόμενη με συντελεστή 5. 

Άρθρο 22 

Διοικητικές και ερμηνευτικές οδηγίες για την εφαρμογή 
της παρούσας εκδίδονται, εφόσον απαιτηθούν, από το ΓΕ¬ 
ΕΘΑ/ΔΣΣΝΣ. 

Άρθρο 23 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από τη δημοσίευσή της. 

Αθήνα, 30 Αυγούστου 2013 

